Prečišćeni tekst Pravilnika o obliku i sadržini godišnje prijave za obračunavanje i plaćanje poreza na dohodak fizičkih lica obuhvata sljedeće propise:

1. Pravilnik o obliku i sadržini godišnje prijave za obračunavanje i plaćanje poreza na dohodak fizičkih lica ("Službeni list Crne Gore", br. 016/08 od 07.03.2008),

2. Pravilnik o izmjeni Pravilnika o obliku i sadržini godišnje prijave za obračunavanje i plaćanje poreza na dohodak fizičkih lica ("Službeni list Crne Gore", br. 021/09 od 20.03.2009),

3. Pravilnik o izmjenama Pravilnika o obliku i sadržini godišnje prijave za obračunavanje i plaćanje poreza na dohodak fizičkih lica ("Službeni list Crne Gore", br. 018/11 od 01.04.2011),

4. Pravilnik o izmjenama i dopunama Pravilnika o obliku i sadržini godišnje prijave za obračunavanje i plaćanje poreza na dohodak fizičkih lica ("Službeni list Crne Gore", br. 023/12 od 27.04.2012),

5. Pravilnik o izmjeni Pravilnika o obliku i sadržini godišnje prijave za obračunavanje i plaćanje poreza na dohodak fizičkih lica ("Službeni list Crne Gore", br. 017/13 od 05.04.2013),

6. Pravilnik o izmjeni i dopunama Pravilnika o obliku i sadržini godišnje prijave za obračunavanje i plaćanje poreza na dohodak fizičkih lica ("Službeni list Crne Gore", br. 020/14 od 25.04.2014),

7. Pravilnik o izmjenama Pravilnika o obliku i sadržini godišnje prijave za obračunavanje i plaćanje poreza na dohodak fizičkih lica ("Službeni list Crne Gore", br. 017/15 od 17.04.2015),

8. Pravilnik o izmjenama i dopunama Pravilnika o obliku i sadržini godišnje prijave za obračunavanje i plaćanje poreza na dohodak fizičkih lica ("Službeni list Crne Gore", br. 029/16 od 06.05.2016),

9. Pravilnik o izmjenama Pravilnika o obliku i sadržini godišnje prijave za obračunavanje i plaćanje poreza na dohodak fizičkih lica ("Službeni list Crne Gore", br. 026/19 od 13.05.2019),

10. Pravilnik o izmjenama Pravilnika o obliku i sadržini godišnje prijave za obračunavanje i plaćanje poreza na dohodak fizičkih lica ("Službeni list Crne Gore", br. 009/20 od 21.02.2020),

11. Pravilnik o izmjenama Pravilnika o obliku i sadržini godišnje prijave za obračunavanje i plaćanje poreza na dohodak fizičkih lica ("Službeni list Crne Gore", br. 035/22 od 04.04.2022), u kojima je naznačen njihov dan stupanja na snagu.

PRAVILNIK

O OBLIKU I SADRŽINI GODIŠNJE PRIJAVE ZA OBRAČUNAVANJE I PLAĆANJE POREZA NA DOHODAK FIZIČKIH LICA

("Službeni list Crne Gore", br. 016/08 od 07.03.2008, 021/09 od 20.03.2009, 018/11 od 01.04.2011, 023/12 od 27.04.2012, 017/13 od 05.04.2013, 020/14 od 25.04.2014, 017/15 od 17.04.2015, 029/16 od 06.05.2016, 026/19 od 13.05.2019, 009/20 od 21.02.2020, 035/22 od 04.04.2022)

Član 1

Ovim pravilnikom propisuje se oblik i sadržina godišnje prijave za obračunavanje i plaćanje poreza na dohodak fizičkih lica (u daljem tekstu: Godišnja poreska prijava).

Odredbe ovog pravilnika odnose se i na obračunavanje i plaćanje doprinosa za obavezno socijalno osiguranje za fizička lica koja ostvaruju dohodak od samostalne djelatnosti.

Član 2

Godišnju poresku prijavu podnosi fizičko lice koje je ostvarilo dohodak po osnovu:

- samostalne djelatnosti, koja predstavlja osnovnu djelatnost poreskog obveznika, osim za prihode koji se paušalno oporezuju,

- imovine,

- kapitalnih dobitaka,

- prihoda od sportske djelatnosti,

- prihoda od autorskih i srodnih prava, patenta, žiga i prihoda samostalnih stručnjaka u kulturi,

- primanja ostvarenih kod dva ili više poslodavaca odnosno isplatilaca ličnih primanja čiji je ukupan mjesečni bruto iznos iznad 700 eura, u skladu sa stopama iz člana 10 stav 1 tačka 1 Zakona o porezu na dohodak fizičkih lica,

- primanja ostvarenih kod dva ili više poslodavaca odnosno isplatilaca primanja čiji je ukupan mjesečni bruto iznos iznad 720e,

- prihoda iz inostranstva.

Za obveznike iz stava 1 alineja 6 ovog člana, poresku obavezu utvrđuje poreski organ na osnovu podataka o obračunatim i isplaćenim ličnim primanjima i pripadajućim porezima.

Član 3

Godišnja poreska prijava dostavlja se na "Obrascu GPP-FL" sa Dodacima "A", "PPG", "A1", "B", "B1", "C", "D", "D1", "E", "E1", "F" i "G" koji su sa uputstvom za njihovo popunjavanje odštampani uz ovaj pravilnik i čine njegov sastavni dio.

Član 4

Fizičko lice - rezident Crne Gore podnosi Godišnju poresku prijavu nadležnom poreskom organu prema mjestu prebivališta.

Fizičko lice - nerezident Crne Gore podnosi Godišnju poresku prijavu nadležnom poreskom organu prema mjestu boravišta.

Godišnja poreska prijava podnosi se u jednom primjerku neposredno, putem pošte ili elektronskim putem.

Član 4a

Briše se. (Pravilnik o izmjenama Pravilnika o obliku i sadržini godišnje prijave za obračunavanje i plaćanje poreza na dohodak fizičkih lica, "Sl. list CG", br. 9/20)

Član 5

Godišnju poresku prijavu, potpisuje i ovjerava poreski obveznik, odnosno ovlašćeno lice.

Član 6

Stupanjem na snagu ovog pravilnika prestaje da važi Pravilnik o obliku i sadržini godišnje prijave za obračunavanje i plaćanje poreza na dohodak fizičkih lica ("Službeni list RCG", broj 6/06).

Član 7

Ovaj pravilnik stupa na snagu osmog dana od dana objavljivanja u "Službenom listu Crne Gore".

Obrazac GPP-FL

NAPOMENA IZDAVAČA:

Priloge koji su sastavni dio ovog propisa možete pogledati ovdje.